聞進士販茶
作者：梅堯臣
朝代：宋

paragraphs: 山園茶盛四五月，江南竊販如豺狼。
頑凶少壯冒嶺險，夜行作隊如刀鎗。
浮浪書生亦貪利，史笥經箱爲盜囊。
津頭吏卒雖捕獲，官司直惜儒衣裳。
却來城中談孔孟，言語便欲非堯湯。
三日夏雨刺昏墊，五日炎熱譏旱傷。
百端得錢事酒{炙火=肉}，屋裏餓婦無糇糧。
一身溝壑乃自取，將相賢科何爾當。